Sättisin ennast kah eila õhtal ETV valimisstuudiot vaatama, kuna ise (küll teise riigi) kõrgharidussüsteemi mitme aasta jooksul väga lähedalt näinuna on teema ikkagi südamelähedane.  Kõigepealt pean ma ütlema, et mai ole Eesti poliitikamaastikuga väga kursis. See 'mujal' elatud aeg on selles mõttes jaanalinnundust soosiv, et annab inimesele võimaluse distantseerida ennast nii  Eesti kui ka elukohamaa poliitikast ja aktuaalsetest küsimustest. Kuidagi siuke tunne on, et see kõik ei puuduta ju mind:)) Kuigi reaalselt mõeldes puudutab ikka küll. Nii üks kui teine. A hea on muidugi Ungaris öölda, et see v teine asi on meil Eestis oopis nii ja vat see on väga hea ja see on kohe paljupalju parem kui siin Ungaris:) Samas tuletab Eestisse naastes ja siin pikemalt olles või siis nt mõnd Eesti poliitilist skandaali meedia vahendusel jälgides siinne konnatiiklus end vägagi valusalt meelde ja  see on üks asi, millest Eestis ei saa üle ega ümber. Niet tegelt võiks ju rohkem teada ja asjadega kursis olla, aga jaanalinnu mängimine on mugavam ikka...  A eilasest debatist siis.  Kõigepealt muidugi oli pauk see, et Laine asemel oli Reformierakond Langi saatnud KULTUURI-, haridus- ja lõimumisteemasid lahkama:S Selles osas tekkis paar oletust ausalt ööldes... Et kas nt partei arvas, et äkki Laine ei saa akkama vä? Ikkagi otsesaade ja... Nokei, see on vaid oletus:))    Meeldivalt  pettusin Ivar Raigis, täitsa mõistlikku juttu ajas vaatamata oma (minu jaoks ebasümpaatsele) poliitilisele taustale.  Mis puudutab haridus- (peamiselt ebaproprtsionaalselt palju eetriaega saanud kõrgharidus-)teemasid, siis Lukasel, Kreitzbergil ja Repsil oli muidugi teema tundmise osas suur eelis. Reps on Reps on Reps. Ta pole mulle oma poliitikukarjääri algusest peale sümpaatne olnud, haridusministrina tegi ka paaris mind isiklikult puudutavas küsimuses ikka mitu sellist fopaad, et mai tahass mõeldagi selle  peale, et ta jälle Tarbatus ministerdaks. Kahju oli ka teisest, sest pidi koos meestega terve saate aja püsti seisma, endal juba tükk tugevat kõhtu ees. Mina küll ei jõuass:))  Loomulikult on sellise vaidlussaate formaat juba iseenesest selline, et ega pikkadesse aruteludesse langeda ei saa, saatejuhid ilmselt ei lasekski seda teha. Aga siiski jäi kohati mulje nagu tähendaks haridus Eestis vaid kõrgharidust, põgusalt puudutati ka koolikatseid, aga lasteaedadest ei räägitud nt peaaegu üldse. Kurb. Ja  kõrghariduse sees omakorda puudutati vaid sõrmeotsaga teadust, teadlaste 'tootmist' ja kvaliteeti, enamasti jahuti tasuta v tasulise kõrghariduse teemadel. Eriti sisuliseks jutt ei läind ühesõnaga.    Täiesti masendavalt esinesid härrad Peeter Paemurru ja Aarne Hanni, kellest ma (vabandage mu ebakompetentsust) kunagi midagi kuulnd polnd, pidin praegast kah nende nimesid netist otsima:) Viimane üritas vähemalt integratsiooniküsimustes midagigi piiksuda, aga seegi jäi nõrgaks. Üleüldse jäi  integratsiooniosa saates väga nõrgaks, ikka ja jälle libiseti nt vene koolide õppekavade peale ja sealt mugavalt tagasi haridusteemade rüppe.    Kultuuriteemasid (peamiselt küll selle rahastamist:) käsitleti veits julgemalt, aga selles osas tundus, et keegi osalejatest ei oma piisavat kompetentsi, et üldse pikemalt ja laiemalt sõna võtta. Ning kuna ministrijänksi kah kohal polnd, siis jäi asi kuidagi kesiseks ikkagi. Muidu nad oleks äkki ärgitand provva ministrit midagi ses osas pikemalt rääkima.    Ahjaa, Tarand! No igati jonksus poiss mu meelest, mitmedki tema ideed olid väga sümpaatsed. Ja maitea, kas see tuleb Tarandi puhul siuksest üleüldisest loomulikust uudishimust v intelligentsist, aga ta paistis nii kultuuri- kui ka haridusküsimustega üsna äste kursis olevat. V-olla oli lihtsalt tublisti kodutööd teind:)    Kokkuvõtvalt (mitte, et mu eesmärk oleks olnd saatest kokkuvõtet teha, a nii kukkus välja:) võiks öölda, et tegemist oli TÕELISE valimissaatega - väga konkreetseks ei mindud,  väga teravaks ka mitte ja miskeid uusi hiilgavaid ideid ka keegi lagedale ei toond. Vaieldi ka suht vähe. Pigem 'torkas' üks või teine debatist osavõtja miskit teisele ja need tundusid jälle olevat sellised isiklikud konnatiigi-torked, a la 'a miks Su laps Miina Härma gümnaasjumis käib':))  Niet targemaks ma küll ei saand. Küll aga said paar debatist osavõtjat mu silmis rumalamaks:)